Okresná prokuratúra Nitra 
Damborského 1, 949 99 Nitra 1 	

Sp. zn. : 4 Pv 602/11/4403	Nitra, 15.5.2014
EEČ : 2-32-228-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.12.2013, spisová značka 4 Pv 602/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 11.12.2013, spisová značka 4 Pv 602/11/4403, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry XXXXX uznesením sp. zn. 4 Pv 602/11 zo dňa 11.12.2012, právoplatným dňa 15.4.2013 podľa § 216 odsek 1 písmeno a), b), c) Trestného poriadku podmienečne zastavila trestné stíhanie vedené proti obvinenému XXXXX, voči ktorému bolo uznesením povereného príslušníka PZ Obvodného oddelenia PZ XXXXX sp. zn. ORP-2701/VR-NR-2011 zo dňa 26.09.2011 podľa § 199 odsek 1 Trestného poriadku začaté trestné stíhanie a uznesením povereného príslušníka PZ Obvodného oddelenia PZ XXXXX sp. zn. ORP-2701/VR-NR-2011 zo dňa 03.07.2012 podľa § 206 odsek 1 Trestného poriadku vznesené obvinenie pre prečin výtržníctva podľa § 364 odsek 1 písmeno a) Trestného zákona, ktorého sa obvinený XXXXX dopustil na tom skutkovom základe, že dňa 02.07.2011 v doobedňajších hodinách v obci XXXXX, v parku pred kultúrnym domom fyzicky napadol maloletého D.R., nar. v roku 2000 tým spôsobom, že ho zhodil zo strunovej hojdačky a kopol ho do pravého boku, čím mu spôsobil zranenia - oderky na krku a ľavej časti ramena a pravého bedrového zhybu, narazenie v oblasti bedra s dobou liečenia cca. 7 - 10 dní bez práceneschopnosti a bez obmedzenia v bežnom spôsobe života, následne fyzicky napadol mal. T.K., nar. v roku 1997 tým spôsobom, že ho udrel päsťou do hrude, v dôsledku čoho maloletý T.K. spadol na zem zo strunovej hojdačky, následkom čoho utrpel zranenia - oderky chrbta a mal bolesti hrudníka, avšak maloletý T.K. lekárske ošetrenie nevyhľadal.
V zmysle § 216 odsek 2 Trestného poriadku bola vyššie uvedeným uznesením prokurátorky určená obvinenému XXXXX skúšobná doba v trvaní 12 mesiacov, ktorá plynula od 15.4.2013 do 15.4.2014.
V zmysle § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	V zmysle § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku.
Z doplneného odpisu registra trestov Generálnej prokuratúry SR, zo správ OR PZ XXXXX, Okresného úradu XXXXX, obce XXXXX som zistila, že XXXXX v súčasnosti nie je trestne stíhaný, ani sa v skúšobnej dobe podmienečne zastaveného trestného stíhania nedopustil žiadneho trestného činu  ani priestupku.  S poukazom na tieto skutočnosti som toho názoru, že obvinený XXXXX počas skúšobnej doby viedol riadny život, a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka